PPM เซ็น MOU กับ “Pacific Star Energy” ลุยธุรกิจพลังงานแสงอาทิตย์
PPM เซ็น MOU กับ “Pacific Star Energy” ในกัมพูชา ลุยธุรกิจก่อตั้ง-ติดตั้งระบบพลังงานแสงอาทิตย์
20 ม.ค. 2560

บริษัท พรพรหมเม็ททอล จำกัด (มหาชน) หรือ PPM ระบุว่า บริษัทได้เซ็นสัญญาบันทึกข้อตกลงกับ Pacific Star Energy Co., Ltd. เมื่อวันที่ 19 มกราคม 2560 ที่ประเทศกัมพูชา เพื่อเดินหน้าการลงทุนธุรกิจก่อตั้งและติดตั้งระบบพลังงานแสงอาทิตย์ เพื่อผลิตกระแสไฟฟ้า โดยบริษัทมีสิทธิที่จะเข้าร่วมลงทุนใน Pacific Star Energy Co.,Ltd. ร้อยละ 25 ของมูลค่าการลงทุน อีกทั้งบริษัท โซลาร์ พีพีเอ็ม จำกัด (บริษัทย่อย) ซึ่งบริษัทถือหุ้นอยู่ร้อยละ 59.96 ได้รับแต่งตั้งให้เป็นผู้รับเหมาครบวงจร (Engineering Procurement and Constuction, EPC)
ทั้งนี้ โครงการดังกล่าวยังอยู่ระหว่างการศึกษาข้อมูล บริษัทจะแจ้งความคืบหน้าให้ทราบอีกครั้งช่วงเดือนมีนาคม 2560 และหากรายการดังกล่าวเข้าข่ายหลักเกณฑ์การได้มาหรือจาหน่ายไปซึ่งสินทรัพย์ บริษัทจะปฏิบัติตามเกณฑ์ดังกล่าวต่อไป